smcproject/ml-wiki-sentences huggingface dataset:
" Iran: Safavid Period ", Encyclopedia Iranica by Hamid Algar History of the Safavids from Iran Chamber The History Files: Rulers of Persia BBC History of Religion Iranian Culture and history Site Archived 2005-08-31 at the Wayback Machine .
Artistic and cultural history of the Safavids from the Metropolitan Museum of Art History of Safavid Art Archived 2014-09-27 at the Wayback Machine .
A Study of the Migration of Shi'i Works from Arab Regions to Iran at the Early Safavid Era.
Archived 2007-10-08 at the Wayback Machine .
Why is Safavid history important?
(Iran Chamber Society)
സഫേദ മരം ഇംഗ്ലീഷ് വിലാസം https://ml.wikipedia.org/wiki/Populus_ciliata
കാശ്മീരിൽ ധാരാളമായി കാണുന്നതും കൃഷി ചെയ്യപ്പെടുന്നതുമായ ഒരു മരമാണ് സഫേദ .
തടി ആവശ്യത്തിനായി കാശ്മീരിൽ കാര്യമായി ഉപയോഗിക്കുന്നത് ഈ വൃക്ഷത്തിന്റെ തടി ആണത്രേ.
മറ്റ് മൃദുകാണ്ഡ ആവശ്യങ്ങൾക്കും ഇത് കാര്യമായി ഉപയോഗിക്കുന്നു.
കാശ്മീരിൽ പലയിടത്തും ഇത് കൃഷിചെയ്യപ്പെടുന്നുണ്ട്.
കുത്തനെ മുകളിലേക്ക് പോകുന്ന തുകൊണ്ട വേലിയായും അതിരായും ഈ വൃക്ഷങ്ങൾ കാണപ്പെടുന്നുണ്ട്.
ജമ്മുവിലേക്കുള്ള വഴിയിലെ ഗ്രീൻ കനാൽ എന്ന ഭാഗം പൂർണ്ണമായും ഇതുകൊണ്ട് സൃഷ്ടിക്കപ്പെട്ടതാണ് ചിത്രശാല ശ്രീനഗരത്തിൽ ഝലം നദീതീരത്തുള്ള സഫേദ മരം സഫേദയുറ്റെ ഇലകൾ സഫേദ വൃക്ഷങ്ങൾ സഫേദ മരങ്ങൾ വേറൊരു ദൃശ്യം
സഫാരി (വെബ് ബ്രൗസർ) ഇംഗ്ലീഷ് വിലാസം https://ml.wikipedia.org/wiki/Safari_(web_browser)
ആപ്പിൾ വികസിപ്പിച്ച വെബ് ബ്രൗസർ ആണ്‌ സഫാരി .
മാക് ഒഎസ് എക്സ് v10.3 ഉം അതിന്റെ തുടർച്ചകളിലും അടിസ്ഥാന ബ്രൗസർ ആയ സഫാരിയുടെ പബ്ലിക് ബീറ്റ ജനുവരി 7,2003 നു ഇറങ്ങി .
ആപ്പിൾ ഐഫോണിലെയും ഐപോഡിലെയും ബ്രൗസർ ഇതു തന്നെ.
മൈക്രോസോഫ്റ്റ് വിൻഡോസിനുള്ള പതിപ്പ് ജൂൺ 11,2007ൽ ഇറങ്ങി .
വിൻഡോസ് എക്സ് പി , വിസ്ത എന്നിവയിലും ഇതുപയോഗിക്കാം.
ഉപയോഗത്തിനു ലഭ്യമായതിനു ശേഷം സഫാരിയുടെ ഉപയോക്താക്കളുടെ എണ്ണത്തിൽ കുത്തനെയുള്ള വർദ്ധനവാണുണ്ടായിട്ടുള്ളത്.
നെറ്റ് ആപ്ലിക്കേഷൻസിന്റെ കണക്കനുസരിച്ച് ബ്രൗസർ വിപണിയിലെ 6.25% പങ്ക് സഫാരി കൈയടക്കിയിരിക്കുന്നു .
ആധുനിക ബ്രൗസറുകൾക്കുള്ള മിക്ക സവിശേഷതകളും സഫാരിക്കുണ്ട്.
ചില സൗകര്യങ്ങൾ വ്യത്യസ്തമായി അവതരിപ്പിച്ചതിനൊപ്പം നൂതനമായവ ഉൾക്കൊള്ളിക്കുകയും ചെയ്തിട്ടുണ്ട്.
ടാബുകൾ വലിച്ചു നീക്കി പുനക്രമീകരിക്കാവുന്ന സംവിധാനം.
പോപ്-അപ് പരസ്യങ്ങൾ തടയാനുള്ള സംവിധാനം.
ടെക്സ്റ്റ് ബോക്സുകൾ സൗകര്യാർഥം വലുതാക്കാനും ചെറുതാക്കാനും കഴിയും.
ടൈപ്പ് ചെയ്യുന്നതിനൊപ്പം തിരച്ചിൽ നടത്താൻ കഴിയും.
വിവിധ ബ്രൗസറുകളുടെ മാർക്കറ്റ് ഷെയർ ഇന്റർനെറ്റ് എക്സ്‌പ്ലോറർ (49.87%) ഫയർഫോക്സ് (29.95%) ഗൂഗിൾ ക്രോം (11.40%) സഫാരി (5.50%) ഓപ്പറ (1.60%) അവലംബം ↑ ↑ ↑
സഫാരി ടിവി ഇംഗ്ലീഷ് വിലാസം https://ml.wikipedia.org/wiki/Safari_TV
മലയാളഭാഷയിൽ പ്രക്ഷേപണം ചെയ്യുന്ന ഒരു ഇന്ത്യൻ 
എക്സ്പ്ലോറേഷൻ ടെലിവിഷൻ ചാനലാണ് സഫാരി ടിവി .
മലയാളത്തിലെ പുതിയ ചാനലായി സഫാരി ടി വി കേരളപ്പിറവി ദിനമായ നവംബർ ഒന്നിന് (2013) പ്രക്ഷേപണം ആരംഭിച്ചു.
ലേബർ ഇന്ത്യ പബ്ലിക്കെഷൻസുമായി ചേർന്ന് സഫാരി മൾട്ടി മീഡിയ എന്ന കമ്പനിയാണ് ചാനൽ ആരംഭിച്ചിരിക്കുന്നത്.
പ്രശസ്ത ദൃശ്യയാത്രാവിവരണ പരിപാടിയായ സഞ്ചാരത്തിന്റെ സംവിധായകനും നിർമ്മാതാവും, ലേബർ ഇന്ത്യ എം ഡി യുമായ സന്തോഷ്‌ ജോർജ് കുളങ്ങരയാണ് സഫാരി ചാനലിന്റെ മാനേജിംഗ് ഡയറക്ടർ.
സഞ്ചാരത്തിലൂടെ വേറിട്ട ദൃശ്യാനുഭവം പകർന്നു തന്ന സന്തോഷ്‌ ജോർജ് കുളങ്ങര മലയാളിയായ ആദ്യ ബഹിരാകാശ വിനോദസഞ്ചാരി കൂടിയാണ്.
മലയാളത്തിലെയും ഇന്ത്യയിലെയും ആദ്യത്തെ യാത്രാചാനലാണ് സഫാരി ടിവി.
ലേബർ ഇന്ത്യ സംരംഭത്തിന്റെ ഉടമസ്ഥതയിലുള്ള ചാനലാണ് സഫാരി ടിവി.
സന്തോഷ് ജോർജ്ജ് കുളങ്ങരയാണ് ഈ ചാനലിന്റെ സ്ഥാപകരിൽ പ്രമുഖൻ.
പരിപാടികൾ സഞ്ചാരം ആ യാത്രയിൽ മുസിരിസ് റ്റു മച്ചു പിച്ചു മധുപാലിന്റെ യാത്രകൾ ഇരുപതാം നൂറ്റാണ്ട് എന്റെ ഇന്ത്യ ഓപ്പറാ ഹൌസ് സുഖിനോ ഭവന്തു സംഗീത സവാരി ക്ലബ് ക്ലാസ് ലൊക്കേഷൻ ഹണ്ട് ചെറിയ മനുഷ്യനും വലിയ ജീവിതവും ഒരു സഞ്ചാരിയുടെ ഡയറിക്കുറിപ്പുകൾ ഫ്രീഡം അറ്റ് മിഡ്നൈറ്റ് സ്മൃതി കീവിസ് ആന്റ് കംഗാരൂസ് ചരിത്രം ചലച്ചിത്രം വീക്കെന്റ് ഡെസ്റ്റിനേഷൻസ് മൂവീസ് ഓൻ ദി റോഡ് ഹിസ് സ്റ്റോറി ചരിത്രം എന്നിലൂടെ ജൂതൻ അവലംബം പുറമെ നിന്നുള്ള കണ്ണികൾ http://www.sancharam.com/ Archived 2008-03-24 at the Wayback Machine .
സഫാരി സാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Saffarid_Dynasty
തെക്കുകിഴക്കൻ ഇറാനിലും തെക്കുപടിഞ്ഞാറൻ അഫ്ഘാനിസ്താനിലും വടക്കുപടിഞ്ഞാറൻ പാകിസ്താനിലുമായി കിടന്നിരുന്ന പുരാതനമേഖലയായ സിസ്താൻ കേന്ദ്രമാക്കി 861-ആമാണ്ടുമുതൽ 1003 വരെ ഭരിച്ചിരുന്ന ഒരു ഇറാനിയൻ പേർഷ്യൻ സാമ്രാജ്യമാണ് സഫാറിദ് സാമ്രാജ്യം ( പേർഷ്യൻ : سلسله صفاریان).
ഇതിന്റെ തലസ്ഥാനം സരഞ്ജ് ആയിരുന്നു.
അൽ സഫാർ എന്ന് വിളിപ്പേരുള്ള യാക്കൂബ് ബിൻ അൽ ലായ്‌ത് ആണ് ഈ സാമ്രാജ്യത്തിന്റെ സ്ഥാപകൻ.
ഒമ്പതാം നൂറ്റാണ്ടിന്റെ മദ്ധ്യത്തിൽ സിസ്താൻ , ബാഗ്ദാദ് കേന്ദ്രമാക്കിയുള്ള അറബ് ഭരണാധികാരികളുടെ ഒരു അതിർത്തിപ്രദേശം മാത്രമായിരുന്നു.
സിസ്താന് കിഴക്ക് സാബൂളിസ്താനും കാബൂളും ഭരിച്ചിരുന്നത് മുസ്ലീങ്ങളല്ലായിരുന്നു.
സഫാറിദ് സാമ്രാജ്യത്തിന്റെ സ്ഥാപകനായിരുന്ന യാക്കൂബിന്റെ (യാക്കൂബ് ബിൻ അൽ ലായ്‌ത്) പശ്ചാത്തലം അജ്ഞാതമാണ്.
അൽ സഫാർ എന്ന വാക്കിനർത്ഥം ചെമ്പുപണിക്കാരൻ എന്നാണ്.
യാക്കൂബ് ഒരു ചെമ്പുപണിക്കാരനായാണ് ജീവിതമാരംഭിച്ചത്.
ഇദ്ദേഹം ഒരു പെരുവഴിക്കൊള്ളക്കാരനായിരുന്നു എന്നും അഭിപ്രായമുണ്ട്.
ഖജീരൈറ്റ് പരിഷ്കരണവാദികൾക്കെതിരെ പൊരുതിയ സിസ്താനിലെ സുന്നികളുടെ തദ്ദേശീയവിഭാഗങ്ങളായിരുന്നു.
യാക്കൂബിന്റെ ശക്തികേന്ദ്രം.
അറബി അറിയാതിരുന്ന യാക്കൂബ്, ബാഗ്ദാദിലെ അറബി ഭരണാധികാരികളേയും അവരുടെ പ്രതിനിധികളായി ഇറാനിൽ ഭരണനിർവഹണം നടത്തിയിരുന്ന പ്രഭുക്കന്മാരേയും അത്ര കണക്കിലെടുത്തിരുന്നില്ല.
എങ്കിലും ബാഗ്ദാദിലെ അറബികളുടെ സാമന്തനെന്ന രീതിയിൽ 861-ആമാണ്ടുമുതൽ സരഞ്ജ് കേന്ദ്രീകരിച്ച് ഭരണം തുടങ്ങി .
സാമ്രാജ്യവികസനം ഒരു സഫാറിദ് സൈനികന്റെ വേഷം
കിഴക്കോട്ടാണ് യാക്കൂബ് ആദ്യമായി തന്റെ അധികാരം വ്യാപിപ്പിച്ചത്.
865-ആമാണ്ടിൽ സാബൂളിസ്താന്റെ ഭരണാധികാരിയെ പരാജയപ്പെടുത്തിയ ഇദ്ദേഹം തുടർന്ന് കാബൂളും വറുതിയിലാക്കി.
ഇവിടെ നിന്നും പിടിച്ചെടുത്ത പ്രതിമകളും, ആനകളേയും ബാഗ്ദാദിലേക്ക് സമ്മാനമായി അയച്ചു.
ബാമിയൻ താഴ്വര പിടിച്ചടക്കിയ യാക്കൂബ്, ഇവിടം നശിപ്പിക്കുകയും വിലപിടിപ്പുള്ള പലതും ബാഗ്ദാദിലേക്ക് കടത്തുകയും ചെയ്തു.
തുടർന്ന് വടക്കുഭാഗത്തേക്ക് ശ്രദ്ധതിരിച്ച യാക്കൂബ് ഹെറാത്ത് കീഴടക്കുകയും 873-ആമാണ്ടിൽ ഇന്നത്തെ വടക്കുകിഴക്കൻ ഇറാനിലെ നിഷാപൂരിൽ നിന്ന് ഭരണം നടത്തിയിരുന്ന തന്റെ അറബി മേലാളന്മാരായിരുന്ന തഹീറിദ് ഭരണാധികാരികളെ പരാജയപ്പെടുത്തി.
ഇന്നത്തെ അഫ്ഘാനിസ്താന്റെ വടക്കുഭാഗം മിക്കവാറും തുടർന്ന് യാക്കൂബിന്റെ നിയന്ത്രണത്തിലായി.
അങ്ങനെ നിരവധി നൂറ്റാണ്ടുകൾക്കു ശേഷം അഫ്ഘാനിസ്താന്റെ വടക്കും തെക്കും ഭാഗങ്ങൾ താരതമ്യേന സ്വതന്ത്രനായ ഒറ്റ ഇറാനിയൻ രാജാവിന്റെ കീഴിൽ ഏകീകരിക്കപ്പെട്ടു.
തുടർന്ന് യാക്കൂബും സൈന്യവും, പടിഞ്ഞാറുദിക്കിലേക്ക് നീങ്ങി.
കിർമാൻ , ഫാഴ്സ് , തെക്കുപടിഞ്ഞാറൻ ഇറാനിലെ ഖുസിസ്താൻ എന്നീപ്രദേശങ്ങൾ സ്വന്തമാക്കി.
ഇതിനുശേഷം ബാഗ്ദാദ് ലക്ഷ്യമാക്കി നീങ്ങിയെങ്കിലും നഗരത്തിനടുത്ത് വച്ച് ഇദ്ദേഹം പരാജയപ്പെടുകയും തുടർന്ന് 879-ൽ യാക്കൂബ് മരണമടയുകയും ചെയ്തു.
തെക്കുപടിഞ്ഞാറൻ ഇറാനിലെ ആഫ്വാസിലാണ് യാക്കൂബിന്റെ ശവകുടീരം സ്ഥിതിചെയ്യുന്നത്.
സഹോദരനായിരുന്ന അമ്ര് ബിൻ അൽ ലായ്ത് ആണ് യാക്കൂബിന്റെ പിൻ‌ഗാമിയായി അധികാരമേറ്റത്.
879 മുതൽ 901 വരെയാണ് ഇദ്ദേഹത്തിന്റെ ഭരണകാലം.
വടക്കോട്ടും പടിഞ്ഞാറോട്ടും അധികാരം വ്യാപിപ്പിക്കാൻ ശ്രമിച്ച ഇദ്ദേഹത്തിന്റെ തുടക്കം വളരെ വിജയകരമായിരുന്നു.
ഇതിനെത്തുടർന്ന് ബാഗ്ദാദിലെ ഖലീഫ, അദ്ദേഹത്തെ സിസ്താന്റേയും ഖുറാസാന്റേയ്യും ഫാഴ്സിന്റേയും ഭരണാധികാരിയായി നിയമിക്കാൻ നിർബന്ധിതനായി.
സഫാറിദ് സാമ്രാജ്യത്തിന്റെ ഉയർച്ചയെ തടയുന്നതിന് ബാഗ്ദാദിൽ നിന്നും ശ്രമങ്ങളുണ്ടായി.
875-ൽ അമു ദാര്യക്ക് വടക്ക്, ഫർഘാനയിലെ സമാനിദ് വംശത്തിലെ നാസർ ബിൻ അഹ്മദിന് മുഴുവൻ ട്രാൻസോക്ഷ്യാനയുടേയും ഭരണാവകാശം, ഖലീഫ അൽമൂത്താമിദ് നൽകി.
സഫാറിദുകൾക്കെതിരെ ഒരു ശക്തിയെ സൃഷ്ടിക്കുക എന്ന ഉദ്ദേശമായിരുന്നു ഇതിനു പിന്നിൽ.
തുടക്കത്തിൽ ഈ നീക്കത്തിൽ വലിയ ഫലം കണ്ടില്ലെങ്കിലും നാസറിനു ശേഷം അധികാരത്തിലെത്തിയ ഇസ്മാഈൽ ബിൻ അഹ്മദിന്റെ കാലത്ത് (ഭരണകാലം: 892-907) ഈ നീക്കത്തിന് ഫലം കണ്ടു.
900-ആമാണ്ടിൽ സമാനിഡുകൾ , ഇസ്മാഈലിന്റെ നേതൃത്വത്തിൽ ആമ്ര് ബിൻ അൽ ലായ്തിനെ പരാജയപ്പെടുത്തി.
തടവുകാരനാക്കി പിടിക്കപ്പെട്ട ആമ്ര്, ബാഗ്ദാദിലേക്കയക്കപ്പെട്ടു.
രണ്ടു വർഷങ്ങൾക്കു ശേഷം ബാഗ്ദാദിൽ വച്ച് ഇദ്ദേഹത്തെ വധശിക്ഷക്ക് വിധേയനാക്കി.
തുടർന്ന് 911-ൽ സരഞ്ജ് സമാനിഡുകൾ പിടിച്ചടക്കിയെങ്കിലും പതിനൊന്നാം നൂറ്റാണ്ടിന്റെ തുടക്കം വരെ സഫാറിദുകളുടെ പിൻ‌ഗാമികൾ മേഖലയിൽ ഭരണം നടത്തിയിരുന്നു .
ചരിത്രാവശിഷ്ടങ്ങൾ
സഫാറിദുകളുടെ കാലത്തെ പ്രധാനപ്പെട്ട ഒരു ചരിത്രാവശിഷ്ടമാണ് ബാൾഖിൽ നിന്നും കണ്ടെടുത്തിട്ടുള്ള നോ ഗോൺബാദ് എന്ന മുസ്ലീം പള്ളി.
അഫ്ഘാനിസ്താനിലെ ആദ്യത്തെ ഇസ്ലാമികനിർമ്മിതികളിലൊന്നാണിത് .
സഫി ഫേ ഇംഗ്ലീഷ് വിലാസം https://ml.wikipedia.org/wiki/Safi_Faye
ഒരു സെനഗലീസ് ചലച്ചിത്ര സംവിധായികയും നരവംശശാസ്ത്രജ്ഞയുമാണ് സഫി ഫേ (ജനനം നവംബർ 22, 1943).
1975-ൽ പുറത്തിറങ്ങിയ കഡ്ഡു ബെയ്കാറ്റ് എന്ന വാണിജ്യപരമായി വിതരണം ചെയ്ത ഫീച്ചർ ഫിലിം സംവിധാനം ചെയ്ത ആദ്യ സബ്-സഹാറൻ ആഫ്രിക്കൻ വനിതയായിരുന്നു അവർ.
സെനഗലിലെ ഗ്രാമീണ ജീവിതത്തെ കേന്ദ്രീകരിച്ച് നിരവധി ഡോക്യുമെന്ററികളും ഫിക്ഷൻ സിനിമകളും അവർ സംവിധാനം ചെയ്തിട്ടുണ്ട്.
1943-ൽ സെനഗലിലെ ഡാക്കറിൽ ഒരു കുലീനമായ സെറർ കുടുംബത്തിലാണ് സഫി ഫേ ജനിച്ചത്.
അവരുടെ മാതാപിതാക്കൾ, ഫെയ്‌സ്, ഡാക്കറിന് തെക്ക് ഒരു ഗ്രാമമായ ഫദ്‌ജാലിൽ നിന്നുള്ളവരായിരുന്നു.
അവർ റൂഫിസ്കിലെ നോർമൽ സ്കൂളിൽ പഠിക്കുകയും 1962-ലോ 1963-ലോ ടീച്ചിംഗ് സർട്ടിഫിക്കറ്റ് നേടുകയും ഡാക്കറിൽ പഠിപ്പിക്കാൻ തുടങ്ങുകയും ചെയ്തു.
1966-ൽ അവർ ഡാകർ ഫെസ്റ്റിവൽ ഓഫ് നീഗ്രോ ആർട്ട്സിൽ പോയി ഫ്രഞ്ച് നരവംശശാസ്ത്രജ്ഞനും ചലച്ചിത്ര നിർമ്മാതാവുമായ ജീൻ റൂച്ചിനെ കണ്ടു.
ചലച്ചിത്ര നിർമ്മാണം ഒരു എത്‌നോഗ്രാഫിക് ഉപകരണമായി ഉപയോഗിക്കാൻ അദ്ദേഹം അവളെ പ്രോത്സാഹിപ്പിച്ചു.
1971-ൽ പുറത്തിറങ്ങിയ പെറ്റിറ്റ് എ പെറ്റിറ്റ് എന്ന സിനിമയിൽ അവർ ഒരു അഭിനയ വേഷം ചെയ്തു.
റൂച്ചിന്റെ സിനിമ തനിക്ക് ഇഷ്ടമല്ലെന്നും എന്നാൽ അദ്ദേഹത്തോടൊപ്പം പ്രവർത്തിച്ചത് ഫിലിം മേക്കിംഗിനെയും സിനിമാ-വെറിറ്റിനെയും കുറിച്ച് പഠിക്കാൻ തനിക്ക് സഹായകമായെന്നും ഫേ പറഞ്ഞു.
1970-കളിൽ അവർ എക്കോൾ പ്രാറ്റിക് ഡെസ് ഹൗട്ടെസ് എറ്റുഡെസിലും തുടർന്ന് ലൂമിയർ ഫിലിം സ്‌കൂളിലും എത്‌നോളജി പഠിച്ചു.
ഒരു മോഡലായും അഭിനേതാവായും ഫിലിം സൗണ്ട് എഫക്‌റ്റുകളിലും പ്രവർത്തിച്ചുകൊണ്ട് അവർ സ്വയം പിന്തുണച്ചു.
1979-ൽ പാരീസ് സർവ്വകലാശാലയിൽ നിന്ന് നരവംശശാസ്ത്രത്തിൽ പിഎച്ച്ഡി നേടി.
1979 മുതൽ 1980 വരെ, ബെർലിനിൽ വീഡിയോ നിർമ്മാണം പഠിച്ച ഫേ ബെർലിനിലെ ഫ്രീ യൂണിവേഴ്സിറ്റിയിൽ ഗസ്റ്റ് ലക്ചററായിരുന്നു.
അവർ 1988-ൽ സോർബോണിൽ നിന്ന് നരവംശശാസ്ത്രത്തിൽ കൂടുതൽ ബിരുദം നേടി.
പാരീസിലെ ഒരു വിദേശ വനിത എന്ന നിലയിലുള്ള അവരുടെ അനുഭവങ്ങളിൽ നിന്ന് വരച്ച 1972-ലെ ലാ പാസന്റെ (ദി പാസർബി) എന്ന ഹ്രസ്വചിത്രമായിരുന്നു ഫേ അഭിനയിച്ച ആദ്യ ചിത്രം.
ഒരു സ്ത്രീ (ഫേ ) തെരുവിലൂടെ നടക്കുകയും സമീപത്തുള്ള പുരുഷന്മാരുടെ പ്രതികരണങ്ങൾ ശ്രദ്ധിക്കുകയും ചെയ്യുന്നു.
ഫെയുടെ ആദ്യ ഫീച്ചർ ഫിലിം കഡ്ഡു ബേയ്‌കത്ത് ആയിരുന്നു.
അതായത് വോലോഫിലെ കർഷകന്റെ ശബ്ദം എന്നർത്ഥം, എന്റെ ഗ്രാമത്തിൽ നിന്നുള്ള കത്ത് അല്ലെങ്കിൽ എന്റെ ഗ്രാമത്തിൽ നിന്നുള്ള വാർത്തകൾ എന്നാണ് അന്താരാഷ്ട്ര തലത്തിൽ അറിയപ്പെട്ടിരുന്നത്.
ഫ്രഞ്ച് സഹകരണ മന്ത്രാലയത്തിൽ നിന്ന് അവർ കഡ്ഡു ബെയ്‌കട്ടിന് സാമ്പത്തിക സഹായം നേടി.
1975-ൽ പുറത്തിറങ്ങിയ, ഒരു സബ്-സഹാറൻ ആഫ്രിക്കൻ വനിത നിർമ്മിച്ച ആദ്യത്തെ ഫീച്ചർ ഫിലിം വാണിജ്യപരമായി വിതരണം ചെയ്യുകയും ഫെക്ക് അന്താരാഷ്ട്ര അംഗീകാരം നേടുകയും ചെയ്തു.
റിലീസ് ചെയ്തപ്പോൾ സെനഗലിൽ ഇത് നിരോധിച്ചു.
1976-ൽ ഇന്റർനാഷണൽ ഫെഡറേഷൻ ഓഫ് ഫിലിം ക്രിട്ടിക്‌സിന്റെ ഫിപ്രസ്‌കി പുരസ്‌കാരവും (ഛത്രഭാംഗുമായി ബന്ധപ്പെടുത്തി) OCIC അവാർഡും നേടി.
ഫേയുടെ 1983-ലെ ഡോക്യുമെന്ററി ഫിലിം സെൽബെ: വൺ അമാങ് മെനി എന്ന 39-കാരിയായ സെൽബെയെ പിന്തുടരുന്നു.
അവരുടെ ഭർത്താവ് ജോലി തേടി ഗ്രാമം വിട്ടുപോയതിനാൽ തന്റെ എട്ട് മക്കളെ പോറ്റാൻ അവൾ ജോലി ചെയ്യുന്നു.
ഓഫ് സ്‌ക്രീനിൽ തുടരുന്ന ഫെയുമായി സെൽബെ പതിവായി സംസാരിക്കുകയും തന്റെ ഭർത്താവുമായുള്ള ബന്ധവും ഗ്രാമത്തിലെ ദൈനംദിന ജീവിതവും വിവരിക്കുകയും ചെയ്യുന്നു..
ഫേയുടെ സിനിമകൾ അവരുടെ ജന്മദേശമായ ആഫ്രിക്കയെക്കാൾ യൂറോപ്പിലാണ് അറിയപ്പെടുന്നത്.
അവിടെ അവർ വളരെ അപൂർവമായി മാത്രമേ പ്രദർശിപ്പിച്ചിട്ടുള്ളൂ.
പാരീസിൽ താമസിക്കുന്ന ഫേ വിവാഹമോചനം നേടി, ഒരു മകളുണ്ട്.
അവലംബം ഗ്രന്ഥസൂചിക പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Safi Faye
സഫീൻ കിരെംഗ ഇംഗ്ലീഷ് വിലാസം https://ml.wikipedia.org/wiki/Saphine_Kirenga
ഒരു റുവാണ്ടൻ നടിയാണ് സഫീൻ കിരെംഗ (ജനനം സെപ്റ്റംബർ 25) .
റുവാണ്ടൻ ടെലിവിഷനിലെ ഏറ്റവും ജനപ്രിയ നടിമാരിൽ ഒരാളായ അവർ ദ ചെയിൻസ് ഓഫ് ലവ്, ഡ്രീംസ്, സകാബക്ക, റവാസിബോ, സെബുറിക്കോക്കോ, ഉറുഗംബ, ദി സീക്രട്ട് ഓഫ് ഹാപ്പിനസ് തുടങ്ങിയ ചിത്രങ്ങളിൽ അഭിനയിച്ചിട്ടുണ്ട്.
അവൾ തൊഴിൽപരമായി ഒരു നഴ്സ് കൂടിയാണ്.
അവർ റുവാണ്ടയിൽ സെപ്റ്റംബർ 25 ന് ജനിച്ചു.
പ്രശസ്ത സംഗീതജ്ഞയായ സെബെറ എറിക്കുമായി അവർ വിവാഹനിശ്ചയം നടത്തി.
2007-ലും 2008-ലും റഫിക്കി കോഗയുടെ മാനേജരായിരുന്നു സെബെറ.
എന്നിരുന്നാലും, കുറച്ച് മാസങ്ങൾക്ക് ശേഷം, ബന്ധം തകർന്നു.
സെബെറ നിക്കോൾ ഉവിനേസ റുബുറികയുമായി ഡേറ്റിംഗ് ആരംഭിച്ചു.
2017-ൽ ടെലിവിഷൻ സീരിയലായ മ്യൂട്ടോണിയിലും പിന്നീട് സകബക്കയിലും അഭിനയിച്ചു.
സീരിയലിലെ വിജയത്തിന് ശേഷം, ദ സീക്രട്ട് ഓഫ് ഹാപ്പിനസ് എന്ന ഹ്രസ്വചിത്രത്തിലേക്ക് അവർ തിരഞ്ഞെടുക്കപ്പെട്ടു.
അവിടെ സഫീൻ 'ഇവ' എന്ന കഥാപാത്രത്തെ അവതരിപ്പിച്ചു.
2016-ൽ, 2016-ലെ മികച്ച നടിക്കുള്ള അവാർഡ് അവർ നേടി.
2019-ൽ, അവർ ഷാഡി കമ്മിറ്റ്മെന്റ് എന്ന സിനിമ നിർമ്മിച്ചു.
അത് 2020 മാർച്ചിൽ നടന്ന റുവാണ്ട ഇന്റർനാഷണൽ മൂവി അവാർഡിൽ (RIMA) മികച്ച ഫീച്ചർ ഫിലിമിനുള്ള അവാർഡ് നേടി.
ചടങ്ങിൽ, ഷാഡിയിലെ അഭിനയത്തിന് സഫീൻ ഈ വർഷത്തെ മികച്ച നടിയായും തിരഞ്ഞെടുക്കപ്പെട്ടു.
ഫിലിമോഗ്രാഫി Year Film Role Genre Ref. 2014 Sakabaka Actress TV series 2014 Rwasibo Actress TV series 2015 Seburikoko Actress Film 2016 Mutoni Actress TV series The Chains of Love Actress Film Dreams Actress Film Urugamba Actress Film 2017 The Secret of Happiness Actress: Eva, executive producer Short film 2019 Bambi Actress Film അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സഫീൻ കിരെംഗ Rwanda international movie awards Archived 2021-01-19 at the Wayback Machine .
Kuri uyu wa Gatanu abakunzi ba filime baramurikirwa iyitwa Archived 2021-11-14 at the Wayback Machine .
സഫൂറ സർഗാർ
ഒരു ഇന്ത്യൻ വിദ്യാർത്ഥി നേതാവും, ആക്റ്റിവിസ്റ്റുമാണ് സഫൂറ സർഗാർ (ജനനം 1993).
പൗരത്വപ്രക്ഷോഭവുമായി ബന്ധപ്പെട്ടാണ് സഫൂറ കൂടുതലായി അറിയപ്പെട്ടത്.
ജമ്മു കശ്മീരിലെ കിഷ്ത്വറിലാണ് സ്വദേശം.
ജാമിയ മില്ലിയ്യ ഇസ്‌ലാമിയ്യയിലെ ഗവേഷണവിദ്യാർത്ഥിയും ജാമിഅ കോഡിനേഷൻ കമ്മിറ്റിയുടെ മീഡിയ കോഡിനേറ്ററുമാണ് സഫൂറ സർഗാർ .
ദൽഹി കലാപത്തിൽ ഗൂഢാലോചനയാരോപിച്ചുകൊണ്ട് പോലീസ് കസ്റ്റഡിയിലായിരുന്നു ഇവർ .
വിദ്വേഷകരമായ പ്രസംഗം നടത്തി എന്നും സഫൂറക്കെതിരെ കേസ് നിലവിലുണ്ട് .
ജനാധിപത്യപരമായി തെരഞ്ഞെടുക്കപ്പെട്ട സർക്കാരിനെ അട്ടിമറിക്കുക എന്ന ഗൂഢലക്ഷ്യത്തോടെയാണ് സഫൂറ സർഗാർ പ്രവർത്തിക്കുന്നതെന്ന് ദില്ലി പോലീസ് പറഞ്ഞു.
സഫോവു ഇംഗ്ലീഷ് വിലാസം https://ml.wikipedia.org/wiki/Safou
ആഫ്രിക്ക സ്വദേശിയായ ഒരു ഫലവൃക്ഷമാണ് സഫോവു.
ശാസ്ത്രീയനാമം ( ഡാക്രിയോഡ്സ് എഡുലിസ് ) ചിലപ്പോൾ  ( കാമറൂൺ ), അറ്റംഗ ( ഇക്വറ്റോറിയൽ ഗ്വിനിയ , ഗാബൺ ), ഉബെ ( നൈജീരിയ ), ആഫ്രിക്കൻ പിയർ , ബുഷ് പിയർ , ആഫ്രിക്കൻ പ്ലം , നസഫു , ബുഷ് ബട്ടർ ട്രീ , അല്ലെങ്കിൽ ബട്ടർഫ്രൂട്ട് എന്നെല്ലാം ഇതിനു പേരുണ്ട് .
കാട്ടിൽ 18-40 മീറ്റർ ഉയരത്തിൽ എത്തുന്നതും എന്നാൽ  ഒരു തോട്ടത്തിൽ 12 മീറ്ററിൽ കൂടാത്തതുമായ  നിത്യഹരിത വൃക്ഷമാണ് ഡാക്രിയോഡ്സ് എഡുലിസ് .
ഇതിന് താരതമ്യേന ഹ്രസ്വമായ തടിയും  കനത്തിലുള്ളതും ഇടതൂർന്നതുമായ ഇലച്ചാർത്തുമുണ്ട്.
പുറംതൊലി ഇളം ചാരനിറത്തിലുള്ളതും റെസിൻ തുള്ളികളുള്ള പരുക്കനുമാണ്.
5-8 ജോഡി ലഘുലേഖകളുള്ള ഒരു സംയുക്തമാണ് ഇലകൾ.
ഇലകളുടെ മുകൾഭാഗം തിളങ്ങുന്നതാണ്.
പൂക്കൾ മഞ്ഞയും ഏകദേശം 5 mm വലുതും   ആണ് അവ ഒരു വലിയ പൂങ്കുലയിൽ ക്രമീകരിച്ചിരിക്കുന്നു.
4 മുതൽ 12 സെമി വരെ നീളത്തിൽ വ്യത്യാസമുള്ള ഒരു എലിപ്‌സോയിഡൽ ഡ്രൂപ്പാണ് ഈ ഫലം പഴത്തിന്റെ തൊലി കടും നീല അല്ലെങ്കിൽ വയലറ്റ് ആണ്, അതേസമയം മാംസം വിളറിയ പച്ച മുതൽ ഇളം പച്ച വരെയാണ്.
മഴക്കാലത്തിന്റെ തുടക്കത്തിൽ വൃക്ഷം പൂവിടുകയും പൂവിടുമ്പോൾ 2 മുതൽ 5 മാസം വരെ ഫലം കായ്ക്കുകയും ചെയ്യും.
ഡാക്രിയോഡ്സ് എഡ്യുലിസിന്റെ രണ്ട് വകഭേദങ്ങളുണ്ട്: ഡി. ഇ.
എഡ്യുലിസും ഡി. ഇ.
parvicarpa .
ഡി. ഇ.
edulis വലുതും വൃക്ഷത്തിന് ദൃഢ വും ആരോഹണവുമായ ശാഖകളുണ്ട്.
പാർവികാർപയിൽ ചെറിയ പഴങ്ങളും നേർത്തതും തൂങ്ങുന്നതുമായ ശാഖകളുണ്ട്.
ആവാസ വ്യവസ്ഥകളും ശ്രേണികളും
തണൽ ഉള്ളതും ഈർപ്പമുള്ളതുമായ ഉഷ്ണമേഖലാ വനമാണ് ഡി. എഡുലിസിന്റെ (സഫാവുവിന്റെ) മുൻഗണന.
എന്നിരുന്നാലും, മണ്ണിന്റെ തരം, ഈർപ്പം, താപനില, ദിവസ ദൈർഘ്യം എന്നിവയിലെ വ്യത്യാസങ്ങളുമായി ഇത് നന്നായി പൊരുത്തപ്പെടുന്നു.
തെക്ക് അംഗോള , നൈജീരിയ , പടിഞ്ഞാറ് സിയറ ലിയോൺ , കിഴക്ക് ഉഗാണ്ട എന്നിവിടങ്ങളിൽ നിന്ന് പ്രകൃതിദത്ത ശ്രേണി വ്യാപിച്ചിരിക്കുന്നു.
മലേഷ്യയിലും ഇത് കൃഷി ചെയ്യുന്നു.
ഓടലെണ്ണ കാമറൂണിലെ ആഫ്രിക്കൻ പിയറിന്റെ രണ്ട് കൃഷി ഫലങ്ങളിൽ നിന്നുള്ള എണ്ണ ഘടന
ഫാറ്റി ആസിഡുകളുടെയും ട്രൈഗ്ലിസറൈഡുകളുടെയും സമ്പന്നമായ ഉറവിടമാണ് ഡി. എഡ്യുലിസിന്റെ പഴങ്ങളുടെ എണ്ണ.
ഡി. എഡ്യുലിസിന്റെ 2 കൃഷിയിടങ്ങളിലെ ഫ്രൂട്ട് പൾപ്പ് ഓയിലിന്റെ ഫാറ്റി ആസിഡ് കോമ്പോസിഷനുകൾ നിർണ്ണയിക്കപ്പെട്ടു (കാമറൂണിൽ വളർത്തുന്ന 1, 2 കൃഷി) പഴങ്ങൾ പിണ്ഡം, നീളം, പൾപ്പ് കനം, കേർണലിന്റെ പിണ്ഡം എന്നിവയിൽ കാര്യമായ വ്യത്യാസമുണ്ടായിരുന്നു, എന്നാൽ സമാനമായ അളവിൽ എണ്ണ അടങ്ങിയിട്ടുണ്ട് (1, 2 കൃഷിയിടങ്ങളിൽ യഥാക്രമം 64.7, 62%, എണ്ണ അനുപാതങ്ങൾ: യഥാക്രമം 1.4, 1.54 ഫലം).
ഫാറ്റി ആസിഡുകളും ( പാൽമിറ്റിക് , ഒലിയിക് , സ്റ്റിയറിക് , ലിനോലെനിക്, ലിനോലെയിക് ആസിഡുകൾ ) രണ്ട് കൃഷികളിലെയും എണ്ണകളുടെ ട്രൈഗ്ലിസറൈഡുകളുടെ ഘടനയും സമാനമായിരുന്നു (എന്നിരുന്നാലും കൃഷി 1 പാൽമിറ്റോലിനോ-ഒലീനിൽ സമ്പന്നമായിരുന്നു (14.5 ശതമാനവുമായി താരതമ്യം ചെയ്യുമ്പോൾ 18.5), കൃഷി 2 ഡിപാൽമിറ്റോ- olein (16.6% മായി താരതമ്യപ്പെടുത്തുമ്പോൾ 24.6).
പോഷകാഹാരം മെച്ചപ്പെടുത്തുന്നതിനും ഭക്ഷ്യസുരക്ഷ ഉയർത്തുന്നതിനും ഗ്രാമവികസനം വളർത്തുന്നതിനും സുസ്ഥിര ലാൻഡ്‌കെയറിനെ പിന്തുണയ്ക്കുന്നതിനും സഫോവു വിന് കഴിവുണ്ട് .
സഫോവുവിന്റെ പ്രധാന ഉപയോഗം അതിന്റെ പഴമാണ് , ഇത് അസംസ്കൃതമായോ ഉപ്പ് വെള്ളത്തിൽ വേവിച്ചോ വറുത്തതോ കഴിക്കാം.
ഫലം വേവിച്ച കാമ്പിനു വെണ്ണ സമാനമായ ഒരു ഘടന ഉണ്ട് .
പൾപ്പിൽ 48% എണ്ണ അടങ്ങിയിരിക്കുന്നു, ഒരു തോട്ടത്തിന് ഹെക്ടറിന് 7-8 ടൺ എണ്ണ ഉത്പാദിപ്പിക്കാൻ കഴിയും.
ആപ്പിൾ, പേര, തുടങ്ങിയ പഴങ്ങളുമായി താരതമ്യപ്പെടുത്തുമ്പോൾ ഈ പഴത്തിലെ കൊഴുപ്പിന്റെ അളവ് വളരെ കൂടുതലാണ്.
വിറ്റാമിനുകളും ധാരാളം അടങ്ങിയിട്ടുണ്ട്.
ആടുവളർത്തലിനു ​​കാലിത്തീറ്റയായി കാമ്പ് ഉപയോഗിക്കാൻ കഴിയും  .
പൂക്കൾ തേനീച്ചകൃഷിയിൽ ഉപയോഗപ്രദമാണ്.
സഫോവുവിന്റെ തടികൾ ഇലാസ്റ്റികതയുള്ള, ഗ്രേ-വൈറ്റ് മുതൽ പിങ്ക് കലർന്നനിറമുള്ളതാണ്.
ഉപകരണങ്ങൾക്ക് കൈപിടി ഉണ്ടാക്കാനും മറ്റ്  മരപ്പണികൾക്കും  അനുയോജ്യമാണ്.
കാർബോഹൈഡ്രേറ്റ്, പ്രോട്ടീൻ, നാരുകൾ, പൊട്ടാസ്യം, കാൽസ്യം, മഗ്നീഷ്യം, ഫോസ്ഫറസ് എന്നിവവ്യത്യസ്ത അനുപാതത്തിൽ സഫോവുവിന്റെ വിത്തിൽ അടങ്ങിയിട്ടുണ്ട്.
അവശ്യ അമിനോ ആസിഡുകളായ ലൈസിൻ , ഫെനിലലാനൈൻ, ല്യൂസിൻ, ഐസോലൂസിൻ എന്നിവയും ധാരാളം അടങ്ങിയിട്ടുണ്ട്.
പാൽമിറ്റിക് ആസിഡുകൾ, ഒലിയിക് ആസിഡുകൾ, ലിനോലെയിക് ആസിഡുകൾ എന്നിവ പോലുള്ള ഫാറ്റി ആസിഡുകൾ ഇതിൽ അടങ്ങിയിട്ടുണ്ട്.
വ്യാവസായിക താൽപ്പര്യത്തിന്റെ വിലയേറിയ പ്രവർത്തന ഗുണങ്ങൾ വിത്തിന് ഉണ്ടെന്ന് ഫിസിയോകെമിക്കൽ വിശകലനം അഭിപ്രായപ്പെടുന്നു.
പ്രധാനപ്പെട്ട പ്രകൃതിദത്ത ഉൽ‌പന്നമായ ഗാലിക് ആസിഡ് സഫോവു വിത്തിൽ ഗണ്യമായ അളവിൽ കാണപ്പെടുന്നു.
വിത്തുകളുടെ രക്തചംക്രമണപരമായ ഗുണങ്ങൾ റിപ്പോർട്ട് ചെയ്യപ്പെട്ടിട്ടുണ്ട്.
നിരവധി ഔഷധ മരുന്നുകളുടെ ഉറവിടം കൂടിയാണ് ഈ മരം.
മുറിവുകൾ, ചർമ്മരോഗങ്ങൾ, വിവിധ രോഗങ്ങൾക്ക് ചികിത്സിക്കാൻ ചില ആഫ്രിക്കൻ രാജ്യങ്ങളിലെ പരമ്പരാഗത വൈദ്യത്തിൽ ഇത് വളരെക്കാലമായി ഉപയോഗിച്ചുവരുന്നു.
ഛർദ്ദി , പനി.
എക്സ്ട്രാക്റ്റുകളും ദ്വിതീയ മെറ്റബോളിറ്റുകളും ആന്റിമൈക്രോബയൽ, ആന്റിഓക്‌സിഡന്റ് ഗുണങ്ങൾ കാണിക്കുന്നതായി കണ്ടെത്തി.
ടർപ്പീനുകൾ , ഫ്ലവനോയ്ഡ്സ് , ടാനിൻ , ആൽക്കലോയ്ഡ് ,  സപൊനിനുകൾ  പോലുള്ള കെമിക്കൽ ഘടകങ്ങളുടെ വൈവിധ്യമാർന്ന വകഭേദങ്ങൾ ഇതിൽ നിന്നും നിർമ്മിക്കുകയും ചെയ്യുന്നു.
റെസിൻ ചിലപ്പോൾ ലൈറ്റിംഗിനായി കത്തിക്കുകയോ പശയായി ഉപയോഗിക്കുകയോ ചെയ്യുന്നു.
ഈ വൃക്ഷം ഒരു അലങ്കാര സസ്യമായി ഉപയോഗിക്കുന്നു, മാത്രമല്ല വലിയ അളവിൽ ജൈവവസ്തുക്കൾ നൽകി മണ്ണിന്റെ ഗുണനിലവാരം ഉയർത്തുകയും ചെയ്യുന്നു.
ടിയർ , ഡാക്രൂൺ എന്ന ഗ്രീക്ക് പദത്തിൽ നിന്നാണ് ഈ ജനുസ്സിലെ പേര് വന്നത്.
അതിന്റെ അംഗങ്ങളുടെ പുറംതൊലിയിലെ റെസിൻ തുള്ളികളെക്കുറിച്ചുള്ള ഒരു പരാമർശമാണിത്.
എഡുലിസ് എന്ന വാക്കിനർത്ഥം ഭക്ഷ്യയോഗ്യമെന്നാണ് .
Safou .
International Centre for Underutilised Crops, Southampton, UK.
Factsheet No. 3 {{ cite book }} : Unknown parameter | lastauthoramp= ignored ( | name-list-style= suggested) ( help )
ശാന്തി മന്ത്രം
ഭാരതത്തിലെ വേദങ്ങളിൽ നിന്നും ഉദ്ഭവിച്ച മന്ത്രങ്ങളാണ് ശാന്തിമന്ത്രങ്ങൾ .
ഇത്തരം മന്ത്രങ്ങൾ സാധാരണയായി മതപരമായ ചടങ്ങുകളുടെ തുടക്കത്തിലും അവസാനത്തിലും ചൊല്ലുന്നു.
ശാന്തിമന്ത്രങ്ങൾ മിക്ക ഉപനിഷത്തുക്കളിലും കാണുവാൻ സാധിക്കും.
ഉപനിഷത്ത് മന്ത്രങ്ങൾ ആരംഭിക്കുന്നതിനു തൊട്ടുമുൻപായി ശാന്തിമന്ത്രങ്ങൾ കണ്ടുവരുന്നു.
ഇത്തരം ശാന്തിമന്ത്രങ്ങൾ ഉരുവിടുന്നവരുടെ മനസ്സിനെയും അവരുടെ ചുറ്റുപാടുകളും ശാന്തമാക്കുവാൻ ഉപകരിക്കുന്നു.
ശാന്തിമന്ത്രങ്ങൾ അവസാനിക്കുന്നത്‌ ഇപ്പോഴും ഒരുവാക്യം തുടർച്ചയായി മൂന്നുപ്രാവശ്യം ഉരുവിട്ടുകൊണ്ടാണ്. 'ശാന്തി' എന്ന വാക്യമാണ് തുടർച്ചയായി മൂന്നുപ്രാവശ്യം ഉരുവിടുന്നത്.
ഈ മൂന്നു ശാന്തി പ്രയോഗങ്ങൾക്കും വ്യത്യസ്തമായ അർത്ഥങ്ങളാണ് ഉള്ളത്.
അതായത് : ആദിഭൗതിക (ശാരീരികമായ) ആധ്യാത്മിക (മാനസികമായ) ആദിദൈവിക (ദൈവികമായ)
ശാന്തി ലഭിക്കട്ടെ എന്നാകുന്നു.
ഇത്തരം തപത്രയത്തിൽനിന്നുള്ള മോചനമാണ്‌ മൂന്നു ശാന്തിപ്രയോഗത്തിൽ അടങ്ങിയിരിക്കുന്നത്.
ശാന്തിമന്ത്രങ്ങൾ
വിവിധ ഉപനിഷത്തുകളിൽ വ്യത്യസ്തങ്ങളായ ശാന്തിമന്ത്രങ്ങളാണ് ഉപയോഗിച്ചുകാണുന്നത്.
ബൃഹദാരണ്യകോപനിഷത്ത്,ഈശാവാസ്യപനിഷത്ത് ,പരമഹംസപനിഷത്ത്
ॐ पूर्णमदः पूर्णमिदम् पूर्णात् पूर्णमुदच्यते |
पूर्णस्य पूर्णमादाय पूर्णमेवावशिष्यते ||
ॐ शान्तिः शान्तिः शान्तिः ||
ഓം പൂർണ്ണമദഃ പൂർണമിദം  പൂർണ്ണാത് പൂർണ്ണമുദച്യതേ പൂർണസ്യ പൂർണമാദായ പൂർണ്ണമേവാവശിഷ്യതെ
അതിസൂക്ഷ്മമായ പരമാണുവിലും അതിമഹത്തായ പ്രപഞ്ചത്തിലും നിറഞ്ഞു നിൽക്കുന്ന ചൈതന്യം പൂർണമാണ്.
ഈ പൂർണത്തിൽ നിന്നുദിക്കുന്നതും ഉത്ഭവിക്കുന്നതും പൂർണ്ണമാകുന്നു.
ഈ പൂർണ്ണ ചൈതന്യത്തിൽ,പൂർണ്ണം ഉത്ഭവിച്ചതിനുശേഷം അവശേഷിക്കുന്നതും പൂർണം തന്നെ.
ഓം!
ശാന്തി!
ശാന്തിഃ!
തൈത്തിരിയ ഉപനിഷദ്
ॐ शं नो मित्रः शं वरुणः ।
शं नो भवत्वर्यमा ।
शं न इन्द्रो बृहस्पतिः ।
शं नो विष्णुरुरुक्रमः ।
नमो ब्रह्मणे ।
नमस्ते वायो ।
त्वमेव प्रत्यक्षं ब्रह्माऽसि ।
त्वामेव प्रत्यक्षम् ब्रह्म वदिष्यामि ।
ॠतं वदिष्यामि ।
सत्यं वदिष्यामि ।
तन्मामवतु ।
तद्वक्तारमवतु ।
अवतु माम् ।
अवतु वक्तारम् ।
ॐ शान्तिः शान्तिः शान्तिः ॥
ഓം ശം നോ മിത്രഃ  ശം വരുണഃ ।
ശം നോ ഭവത്വര്യമാ ।
ശം ന ഇന്ദ്രോ ബൃഹസ്പതിഃ ।
ശം നോ വിഷ്ണുരുരുക്രമഃ ।
നമോ ബ്രഹ്മണേ | നമസ്തേ വായോ  ।
ത്വമേവപ്രത്യക്ഷം ബ്രഹ്മാസി ।
ത്വമേവപ്രത്യക്ഷം ബ്രഹ്മ വദിഷ്യാമി ।
ഋതം വദിഷ്യാമി സത്യം വദിഷ്യാമി ।
തന്മാമവതു  ।
തദ്വക്താരമവതു അവതുമാം ।
അവതു വക്താരം ।
ഓം !
ശാന്തി !
ശാന്തിഃ !
പ്രഥമാനുവകത്തിൽ  ഭിന്നഭിന്ന ശക്തികളുടെ അധിഷ്ടിതാവായ പരബ്രഹ്മ പരമേശ്വരനെ ഭിന്നങ്ങളായ രൂപങ്ങളിലും നാമങ്ങളിലും സ്തുതിച്ചുകൊണ്ട് അദ്ദേഹത്തോട് പ്രാർത്ഥിക്കുന്നു.
ആദിഭൗതിക, ആധ്യാത്മിക, ആദിദൈവിക ശക്തിയുടെ രൂപത്തിലും അതേപോലെ അവയുടെ അധിഷ്ടിതാക്കളായ മിത്രൻ , വരുണൻ , മുതലായ ദേവതകളുടെ രൂപത്തിലും യാതൊന്നു അഖിലത്തിന്റെയും ആത്മാവ് അന്തര്യാമിയായ പരമേശ്വനായിരിക്കുന്നുവോ അദ്ദേഹം എല്ലാപ്രകാരത്തിലും നമുക്ക് കല്യാണമായിരിക്കേണമേ.
എല്ലാത്തിന്റെയും അന്തര്യാമിയായ ആ ബ്രഹ്മത്തെ നമസ്കരിക്കുന്നു .
ഓം മിത്രദേവാ ഞങ്ങൾക്ക് മോക്ഷം നൽകേണമേ | വരുണദേവാ ഞങ്ങൾക്ക് മോക്ഷം നൽകേണമേ | ഹേ ഇന്ദ്രദേവ ബ്രിഹസ്പതി ഞങ്ങൾക്ക് മോക്ഷം നൽകേണമേ | വിഷ്ണുദേവ ഞങ്ങൾക്ക് മോക്ഷം നൽകേണമേ | ഹേ വായുദേവ അങ്ങ് പ്രത്യക്ഷദൈവമാകുന്നു | ഹേ വായുദേവ അങ്ങ് സത്യത്തിന്റെ ദൈവമാകുന്നു | അദ്ദേഹം ഞങ്ങളെ സംരക്ഷിക്കും | അദ്ദേഹം ഞങ്ങളുടെ ഗുരുക്കന്മാരെ സംരക്ഷിക്കും | ഓം !
കഠോപനിഷത്ത്,മാണ്ഡുക്യോപനിഷത്ത്
ॐ स॒ह ना॑ववतु ।
स॒ह नौ॑ भुनक्तु ।
स॒ह वी॒र्यं॑ करवावहै ।
ते॒ज॒स्विना॒वधी॑तमस्तु॒ मा वि॑द्विषा॒वहै॑ ॥
ॐ शान्ति शान्ति शान्तिः॥
ഓം സഹനാവവതു സഹനൗ ഭുനക്തു | സഹവീര്യം കരവാവഹൈ | തേജസ്വിനാവധീതമസ്തു മാ വിദ്വിഷാവഹൈ | ഓം ശാന്തി ശാന്തി ശാന്തിഃ |
ഒരുമിച്ചു വർത്തിക്കാം,ഒരുമിച്ചു ഭക്ഷിക്കാം,ഒരുമിച്ചു പ്രവർത്തിക്കാം അപ്രകാരം തേജസ്വികളായിത്തിരാം.
ആരോടും വിദ്വേഷമില്ലാതെ ജീവിക്കാം.
നന്മനിറഞ ചിന്താധാരകൾ എല്ലായിടത്തുനിന്നും വന്നുചേരട്ടെ.
മുണ്ഡകോപനിഷത്ത്,മാണ്ഡുക്യോപനിഷത്ത്
ॐ भद्रं कर्णेभिः श्रुणुयाम देवाः ।
भद्रं पश्येमाक्षभिर्यजत्राः
स्थिरैरन्ङ्गैस्तुष्टुवागंँसस्तनूभिः ।
व्यशेम देवहितं यदायुः ।
ഭദ്രം കർണേണഭിഃ ശ്രുണയാമ ദേവാഃ | ഭദ്രം പശ്യേമാക്ഷഭിർയജത്രാഃ സ്ഥിരൈരംഗൈസ്തുഷ്ടു വാംസ സ്തനൂഭിഃ | വ്യശേമ ദേവഹിതം യദായുഃ |
നന്മനിറഞത് ചെവികൾകൊണ്ട് കേൾക്കുമാറാകട്ടെ, നന്മനിറഞത് കണ്ണുകൾ കൊണ്ടുകാണുമാറാകട്ടെ ആര്യോഗ്യമുള്ള  ശരീരാവയവങ്ങളാൽ ആയുസ്സുള്ളിടത്തോളം ദൈവഹിതങ്ങളായ കർമങ്ങളനുഷ്ഠിക്കാൻ ഇടവരട്ടെ.
മറ്റുള്ള ശാന്തിമന്ത്രങ്ങൾ
ॐ असतो मा सद्गमय ।
मृत्योर्माऽमृतं गमय ।
ॐ शान्ति: शान्ति: शान्ति: ॥
ഓം അസതോമാ സത്ഗമായ |
തമസോ മാ ജ്യോതിർഗമയ മൃത്യോർമാ അമൃതം ഗമയ ഓം !
ഓം ഇരുട്ടിൽ നിന്നും വെളിച്ചത്തിലേയ്ക്കു  നയിക്കണമേ അസത്യത്തിൽ നിന്നും സത്യത്തിൽ നയിക്കേണമേ നാശത്തിൽനിന്നും  അമൃതത്തിലേക്ക്  നയിക്കേണമേ ഓം !
അസതോമാ സത്ഗമായ എന്നത് ....
അസത്യത്തിൽ നിന്നും സത്യത്തിൽ നയിക്കേണമേ അല്ല...
അസത്തി(അയാഥാർത്ഥ്യം)ൽനിന്നു സത്തി(യാതാർഥ്യം)ലേയ്ക്കു നയിക്കേണമേഎന്നതാണ്...
ആശയപരമായി തെറ്റില്ല..
അവലംബം കൂടുതൽ വായിക്കുവാൻ സനാതനധർമ്മപ്രകാശം( ഡോ :എൻ .ഗോപാലകൃഷ്ണൻ ,ഇന്ത്യൻ ഇൻസ്റ്റിറ്റ്യൂട്ട് ഓഫ് സയിന്റിഫിക് ഹെരിറെജ് , HCPS -107) 108 ഉപനിഷത്തുകൾ(വി.ബാലകൃഷ്ണൻ ഡോ:ആർ.ലീലാവതി)
ശാന്തി റോയ്
ഒരു ഇന്ത്യൻ ഗൈനക്കോളജിസ്റ്റാണ് ഡോ. ശാന്തി റോയ് .
2020 ൽ അവർക്ക് പത്മശ്രീ ലഭിച്ചു അവർ ബീഹാറിലെ ഗോപാൽഗഞ്ച് ജില്ലക്കാരിയാണ്.
അവർ സിവാനിൽ പരിശീലനം നടത്തിയിരുന്നുവെങ്കിലും ഇപ്പോൾ പട്നയിൽ പരിശീലിക്കുന്നു.
പട്‌ന ആസ്ഥാനമായുള്ള ഗൈനക്കോളജിസ്റ്റായ ഡോ. ശാന്തി റോയിയെ വൈദ്യശാസ്ത്രരംഗത്തെ മികച്ച പ്രവർത്തനത്തിനാണ് ഇന്ത്യയിലെ നാലാമത്തെ വലിയ സിവിലിയൻ പുരസ്കാരമായ പത്മശ്രീ അവാർഡിന് തിരഞ്ഞെടുത്തത്.
ബീഹാറിലെ ഒരു ഗ്രാമമായ സിവാനിൽ ജനിച്ച ശാന്തി അവിടുത്തെ ഗ്രാമീണവിദ്യാലയത്തിൽ നിന്നും വിദ്യാഭ്യാസം കഴിഞ്ഞതിനുശേഷം പാറ്റ്ന മെഡിക്കൽ കോളേജിൽ നിന്നും വൈദ്യശാസ്ത്രബിരുദം നേടുകയും തുടർന്ന് ഉപരിപതനത്തിനായി ഇംഗ്ലണ്ടിൽ പോവുകയും ചെയ്തു.
തിരികെയെത്തിയ ശാന്തി പാറ്റ്ന മെഡിക്കൽ കോളേജിൽ ചേർന്നു.
ശാന്തിയുടെ മകൻ ഹിമാൻഷു റോയിയും മകൾ ഷിർപ റോയിയും ഡോക്ടർമാരാണ്.
ശാന്തി വില്യംസ് (നടി) ഇംഗ്ലീഷ് വിലാസം https://ml.wikipedia.org/wiki/Shanthi_Williams
വിവിധ തമിഴ് , മലയാളം സിനിമകളിലും സീരിയലുകളിലും അഭിനയിച്ച ഇന്ത്യൻ ചലച്ചിത്ര-ടെലിവിഷൻ നടിയാണ് ശാന്തി വില്യംസ് .
പന്ത്രണ്ടാം വയസ്സിൽ ബാലതാരമായിട്ടാണ് ശാന്തി ഈ രംഗത്തെത്തിയത്.
1970 ൽ വിയറ്റ്നാം വീട് എന്ന ചിത്രത്തിലൂടെ ശാന്തി അഭിനയം ആരംഭിച്ചു.
1999 മുതൽ ടെലിവിഷൻ സീരിയലുകൾ ചെയ്യാൻ തുടങ്ങി.
മെറ്റി ഒലി എന്ന സീരിയലിലെ പരമ്പരാഗത അമ്മയെന്ന കഥാപാത്രത്തിലൂടെയാണ് അവർ കൂടുതൽ അറിയപ്പെടുന്നത്.
തമിഴരാസുവിന്റെ അമ്മയായി അഭിനയിച്ച തെൻ‌ഡ്രലിലെ അഭിനയത്തിന് സംവിധായകൻ കെ. ബാലചന്ദർ നെഗറ്റീവ് റോളിൽ മികച്ച നടിക്കുള്ള പുരസ്കാരം നേടി.
നിരവധി തമിഴ്, മലയാള സിനിമകളിലും സീരിയലുകളിലും അഭിനയിച്ചിട്ടുണ്ട്.
തമിഴ്‌നാട്ടിലെ കോയമ്പത്തൂരിലാണ് മലയാളി മാതാപിതാക്കൾക്ക് ശാന്തി വില്യംസ് ജനിച്ചത്.
1979 ൽ മലയാളി ക്യാമറാമാൻ ജെ. വില്യംസിനെ വിവാഹം കഴിച്ചു.
അവർക്ക് 4 കുട്ടികളുണ്ട്.
ശാന്തി ഭൂഷൺ
മുതിർന്ന സുപ്രീം കോടതി അഭിഭാഷകനും മുൻ കേന്ദ്ര നിയമകാര്യ വകുപ്പ് മന്ത്രിയുമായിരുന്ന രാഷ്ട്രീയ നേതാവായിരുന്നു ശാന്തി ഭൂഷൺ.
(1925-2023) നിയമജ്ഞനാണെങ്കിലും നിയമത്തിനല്ല നീതിക്ക് ഒന്നാം സ്ഥാനം നൽകണമെന്നായിരുന്നു അദ്ദേഹം വാദിച്ചിരുന്നത്.
ഉയർന്ന നീതിപീഠത്തിലിരിക്കുന്ന ജഡ്ജിമാർ സംശുദ്ധരും കഴിവുള്ളവരുമാണെന്ന് ഉറപ്പാക്കാനും അദ്ദേഹം നടത്തിയ നിയമ പോരാട്ടങ്ങളും ആ നീതി ബോധത്തിൻ്റെ ഭാഗമായിരുന്നു.